Újbóli felállítását a kitörő világháború, majd a berendezkedő román hatalom hiúsította meg. A még álló talapzatot a románok már az 1916-os erdélyi betörés alkalmával felrobbantották, de maradványait csak 1966-ban tisztították el teljesen. Jelenleg a Cenk tetején még látható az alapzat. A megmenekült szoborfej közel egy évszázadig a Brassó Megyei Történeti Múzeum raktárában hányódott; 2002-ben kiadták a magyar evangélikus egyháznak, majd 2017. október 15-én kiállították a brassói magyar evangélikus templom udvarán.